Ann Kathrine Skjørshammer

Ann Kathrine Skjørshammer (tidligere Tornås) (født 1944) er norsk politiker (KrF). Hun var byråd for næring og byutvikling i Oslo 2000-2003 under etternavnet Tornås.

Skjørshammer ble vara til bystyret i 1992. Hun fikk fast plass fra 1995, og var gruppeleder for KrF i perioden 1995-99. Skjørshammer har hatt en rekke forskjellige verv i KrF gjennom over 20 år og var blant annet første vararepresentant for KrF i Oslo til Stortinget 1997-2001 og 2013-2017.

Skjørshammer er utdannet jurist og sosionom. Hun har jobbet som seksjonsleder i Bolig- og eiendomsetaten i Oslo kommune, og undervist i juridiske fag og som lærer i rettslære i videregående skole og høyskole.

Skjørshammer har vært varamedlem i Den Norske Nobelkomite.https://www.stortinget.no/no/Saker-og-publikasjoner/Publikasjoner/Innstillinger/Stortinget/1999-2000/inns-199900-032/?lvl=0https://www.advokatbladet.no/valg-2017/krf-velger-rettshjelp-bor-vaere-like-naturlig-som-legehjelp/111865 Hun har også drevet frivillig barne- og ungdomsarbeid gjennom Metodistkirken i 25 år. Hun var i mange år gift med KrF-politikeren og bistandsarbeideren Svein Tornås. 

 Referanser 

 Eksterne lenker 


Kategori:Norske jurister
Kategori:KrF-politikere i Oslo
Kategori:Byråder i Oslo
Kategori:Vararepresentanter til Stortinget
Kategori:Nobelkomiteens medlemmer og varamedlemmer